Albert Renger-Patzsch

Albert Renger-Patzsch (født 22. juni 1897, i Würzburg; død 27. september 1966 i Wamel) var en fotograf innen kunstretningen ny saklighet (Neue Sachlichkeit).

Liv og verk 
Faren var interessert i fotografering, og det vekket tidlig interesse hos den unge Albert. Allerede som 14-åring mestret han hele spekteret av kamerateknologi og fremkalling. Renger-Patzsch studerte kjemi i Dresden, men avbrøt studiene raskt og overtok i 1922 ledelsen av bildearkivet til Folkwang-Verlag i Hagen. I 1923 reiste han til et bildebyrå i Berlin. Fra 1925 jobbet han som freelancefotograf i Bad Harzburg. I 1929 flyttet Renger-Patzsch til Essen, der Museum Folkwang stilte et studio til disposisjon. På denne tiden konsentrerte han seg om industrifotografering, og avbrøt et forelesningsoppdrag i fotografi på Folkwangschule i 1933. Etter at en stor del av arkivet hans gikk tapt under et bombeangrep i 1944, han flyttet etter krigen tilbake til Wamel ved Möhnesee og viet seg til naturfotografering. Arbeidet sitt publiserte han for eksempel i kulturtidsskriftet Westfalenspiegel.

Som en klar motstander av såkalt "fotokunst", utviklet han på 1920-tallet en direkte, saklig fotostil. Boken Die Welt ist schön (Verden er vakker, utgitt av Carl Georg Heise) som han publiserte 1928 ble grunnlaget for moderne fotografi. Denne boken inneholder 100 fotografier, med ulike motiver (planter, mennesker, landskap, arkitektur, maskiner og industriprodukter). De enkelte temaene er ofte tatt ut av sin sammenheng og gjengitt i små utsnitt. Betrakterens blikk blir på denne måten ledet mot overflaten, strukturen og formen til det avbildede objektet. Bildene virker rene og fascinerer i sin enkelhet og klarhet.

Hans programmatiske utsagn om fotografering har han beskrevet i flere essays, der han er imot enhver tolkning av bildene sine og benekter enhver kunstnerisk intensjon. Han ønsket at fotografiene hans bare skulle forstås som dokumenter, som fremstilte virkeligheten direkte, ærlig og realistisk, og var motstander av å konstruere, montere, eksperimentere og å bruke fotografiske effekter, slik fotografi ble praktisert ved Bauhaus, i piktorialisme og surrealisme.

Betydning 
Da fotografering i økende grad fortrengte grafisk kunst i 1920-årene innen billedereklame, ble reklamebransjen en lukrativ oppdragsgiver for mange fotografer, og slike oppdrag gjorde Renger-Patzsch for Pelikan AG og Jena glassverk. En av hans mest kjente reklamefilmer viser en serie av identiske, stående strykejern, som i Renger-Patzschs fotografi fremstår som et symbol på industriell masseproduksjon. Dette eksempelet på Renger-Patzschs estetiske grunnidé, påvirket mange reklamefotografer i de følgende tiårene; at skjønnheten i en ren, nøktern form - som er bestemt av objektets funksjon - bare utfolder seg og blir synlig i repetisjon.

Renger-Patzschs fotografier av arkitektur viser blant annet regioner preget av kull- og stålindustrien, som den gang fortsatt ikke var verd å ta bilde av. Her var han spesielt opptatt bygninger som var formet vertikalt og horisontalt av rene og funksjonelle årsaker. Ekstreme over- og "undersiktsbilder" vektlegger de arkitektoniske formene. Interessen for denne typen arkitektur finner vi igjen i verkene til de senere fotografparet Bernd og Hilla Becher.

Den fotohistoriske betydningen av verkene kan også merkes, da førstekopier, fremkalt av kunstneren selv (Vintage Prints), nå oppnår høye auksjonpriser. (Se eksempler under.)

Albert Renger-Patzsch-prisen er oppkalt etter ham, og er en europeisk fotobokpris på 25.000 euro. Den har siden 1991 blitt utdelt av Dietrich Oppenberg-stiftelsen, i samarbeid med fotosamlingen på Folkwang-museet i Essen.

Priser 
 1957 - David Octavius Hill-medajen fra Deutschen Fotografischen Akademie.
 1960 - Kulturpreis der Deutschen Gesellschaft für Photographie.
 1965 - Staatspreis für das Kunsthandwerk in Nordrhein-Westfalen, fagfelt papir.

Museumssamlinger og gallerier (utvalg) 
 The J. Paul Getty Museum, Los Angeles. (209 bilder på nett. Besøkt 2. november 2017)
 The Museum of Modern Art (MoMA), New York. (15 bilder på nett. Besøkt 2. november 2017)
 Tate Modern, London. (13 bilder på nett. Besøkt 2. november 2017)
 The Metropolitan Museum of Art (The MET), New York. (13 bilder på nett. Besøkt 2. november 2017)
 San Francisco Museum of Modern Art (SFMOMA), San Francisco. (3 bilder på nett. Besøkt 2. november 2017)

Akusjoner (utvalg) 
 Alle bilder solgt hos Lempertz. (Besøkt 2. november 2017)
 Lempertz, 2016: Natterkopf (Hode av buorm), 1925. €148.800
 Lempertz, 2015: Das Bäumchen (The Little Tree), 1929. 2015 €136.400
 Alle bilder solgt hos Sotheby's. (Besøkt 2. november 2017)
 Sotheby's (NY), 2014: Blutbuche (Blodbøk), 1925. $75.000

 Alle bilder solgt hos Christie's.  (Besøkt 2. november 2017)
 Christie's (NY) 2013: Ringelnatter (Buorm), 1925. $50.000

Fotnoter og referanser

Litteratur 
 Das Chorgestühl von Kappenberg. Foto av Albert Renger-Patzsch. Ernst Fuhrmann (red.): Auriga-Verlag, Berlin 1925.
 Die Welt ist schön. Ett hundre fotografier av Albert Renger-Patzsch. Utgitt og med innledning av Carl Georg Heise. Kurt Wolff Verlag, München 1928.
 Lübeck på oppdrag fra Nordischen Gesellschaft, med innledning av Carl Georg Heise og 80 fotografier av Albert Renger-Patzsch. Ernst Timm (red.): Verlag Ernst Wasmuth, Berlin 1928.
 "Wegweisung der Technik". Foto av Albert Renger-Patzsch. Tekst og utgiver: Rudolf Schwarz, Aachen. Müller & Kiepenheuer Verlag, Potsdam 1929.
 "Wegweisung der Technik" Faksimile, nyutgivelse. Etterord av Wolfgang Pehnt. Utg.: Maria Schwarz, Ann og Jürgen Wilde, Albert Renger-Patzsch Archiv, Zülpich. Verlag Walther König, Köln 2008
 Dresden. En bildebok for deltakerne på den tyske lærersamling i Dresden 1929. Fotografier av blant andre Renger-Patzsch, Feininger, Umbehr, Moholy-Nagy. Hahn. Meinhold & Söhne, Dresden 1929.
 Das Münster in Essen. På oppdrag fra byen Essen. Utg. Kurt Wilhelm Kästner, 82 fotografier av Albert Renger-Patzsch. Fredebeul & Koenen, Essen 1929.
 Die Halligen. Innledning av Johann Johannsen. Medarbeider, Karl Häberlin, Wyk auf Föhr. 144 bilder etter fotografier av Albert Renger-Patzsch, Albertus-Verlag, Berlin 1927.
 Hamburg. Fotografier av Albert Renger-Patzsch. Innledning av Oberbaudirektor Prof. Dr. Fritz Schumacher. Gebrüder Enoch, Hamburg 1930.
 Norddeutsche Backsteindome. Foto av Albert Renger-Patzsch. Utgiver Werner Burmeister, Deutscher Kunstverlag, Berlin 1930.
 Sylt - Bild einer Insel. Foto av Albert Renger-Patzsch på oppdrag fra Zeiss, for å teste kameraet "Super Ikonta". Verlag F. Bruckmann. München 1936, fra serien "Deutsche Meisteraufnahmen", bind 6.
 Hohenstaufenburgen in Süditalien. Tekst og bilder: Hanno Hahn. Fotografier: Albert Renger-Patzsch. C.H. Boehringer Sohn, Ingelheim 1961.
 Essay av Ernst Jünger, fotografier av Albert Renger-Patzsch og dendrologisk forklaring av Wolfgang Haber, Bäume. Photographien schöner und merkwürdiger Beispiele aus deutschen Landen. Privattrykk. C.H. Boehringer Sohn. Ingelheim 1962.
 Gestein. Photographien typischer Beispiele av Gesteinen aus europäischen Ländern, med innledning og bildetekster av Max Richter og med et essay av Ernst Jünger. C. H. Boehringer Sohn, Ingelheim am Rhein 1966.
 Albert Renger-Patzsch. Der Fotograf der Dinge. Katalog til utstilling av samme navn i Ruhrland- und Heimatmuseum, Essen, 21. desember 1966 til 22. januar 1967. Bibliografi og tekst av Fritz Kempe, Essen 1966.
 Albert Renger-Patzsch Ruhrgebiet-Landschaften 1927-1935. Tekster av Dieter Thoma, Ann og Jürgen Wilde. Utg. Ann og Jürgen Wilde, Zülpich. DuMont Buchverlag, Köln 1982.
 Albert Renger-Patzsch, Das Spätwerk. Bäume. Landschaften. Gestein. Utstilling i Kunstmuseum fra 29. mars til 16. juni 1996, Bonn 1996. ISBN 3-929790-15-7
 Klaus Honnef, (Utg.): Der fixierte Blick. Tyskland og Rheinland, med fokus på fotografi, med tekster av Ilka Becker. Utvalgskatalog fra de fotografiske samlingene i Rheinischen Landesmuseum, Bonn og Sammlung Gesellschaft Photo-Archiv, Köln. Rheinland-Verlag 1996. Bildebidrag og korte biografier og bibliografier av: H. Erfurth, A. Sander, T. Schafgans, A. Renger-Patzsch, E. Fuhrmann, G. Krull, A. Eisenstaedt, H. Schmölz, H. Claasen, Chargesheimer, S. Moses, H. Koelbl m.fl.
 Die Welt der Pflanze. Fotografier av Albert Renger-Patzsch og fa Auriga-Verlag. Utg.: Albert Renger-Patzsch Archiv, Ann og Jürgen Wilde, Zülpich i samarbeid med SK Stiftung Kultur, Köln. Tekst: Rainer Stamm, Cantz-Verlag, Ostfildern-Ruit 1998. ISBN 3-89322-946-9
 Albert Renger-Patzsch. Parklandschaften. 60 Fotos für die Warburgs. Utg. Oliver Breitfeld, Hamburg. ConferencePoint Verlag, Hamburg 2005. ISBN 3-936406-11-1
 Albert Renger-Patzsch: «Joy before the object». Tekst: Weston Naef, USA. Aperture, New York City NY 1993. ISBN 0-89236-273-1
 Albert Renger-Patzsch: "Das Spätwerk - Bäume, Landschaften, Gestein". Katalog til utstillingen i Kunstmuseum Bonn 1993. Tekster: Christoph Schreier, Wolfgang Haber og Claus Pfingsten. Utg. Kunstmuseum Bonn og Albert Renger-Patzsch Archiv, Ann og Jürgen Wilde, Zülpich.
 Albert Renger-Patzsch, "Das Spätwerk...s. Utg. Kunstmuseum Bonn. Cantz Verlag, Ostfildern Ruht 1993.
 Albert Renger-Patzsch, "Frühe Fotografien" Katalog og bok til utstillingen i Städtischen Galerie Würzburg, fødebyen til Albert Renger-Patzsch, til hans 100-årsdag. Utg. Städtische Galerie Würzburg/Marlene Lauter og Albert Renger-Patzsch Archiv, Ann og Jürgen Wilde, Zülpich. Tekst Beate Reese. Utgaven til Albert Renger-Patzsch Archiv, Zülpich 1997.
 Albert Renger-Patzsch "Meisterwerke". Katalog og bok til 100-årsdagen til Albert Renger-Patzsch. Utg. Ann og Jürgen Wilde, og Thomas Weski. Schirmer/Mosel, München 1997. Die Ausstellung wurde gezeigt: Sprengel-Museum Hannover;Württembergischer Kunstverein, Stuttgart, Fotomuseum Winterthur og Haus der Kunst München.
 Briefwechsel 1943-1966 und weitere Dokumente. Brevveksling mellom Ernst Jünger og Albert Renger-Patzsch. Utg. Matthias Schöning, Bernd Stiegler, Ann og Jürgen Wilde. Wilhelm Fink Verlag, Paderborn 2009. ISBN 978-3-7705-4872-9
 Die Freude am Gegenstand. Gesammelte Aufsätze zur Photographie. Utg. Bernd Stiegler, Ann og Jürgen Wilde. Wilhelm Fink Verlag, Paderborn 2009. ISBN 978-3-7705-4873-6
 Molderings, Herbert: Albert Renger-Patzsch - Reflexionen og Reminiszenzen. I: Molderings, Herbert: Die Moderne der Fotografie, Philo Fine Arts, Hamburg 2008, ss. 407-417. ISBN 978-3-86572-635-3
 Das Silberne Erzgirge Bilder fra Erzgebirge av Albert Renger-Patzsch, med forord av F. E. Krauß, "...DREIUNDDREISSIGSTER PRIVATDRUCK im Auftrage av F. E. Krauß, Schwarzenberg, [...] bei F. Bruckmann KG, München...", 1940

Eksterne lenker 
 
 
 Renger-Patzschs opptak fra Hans-Sachs-Haus i Gelsenkirchen

Tyske fotografer
Personer fra Würzburg
Fødsler i 1897
Dødsfall i 1966